Organizacija lipidnog splava, region (1) je standardni lipidni dvosloj, dok je region (2) lipidni splav.
**Lipidni splavovi** su glikolipo-proteinski mikrodomeni proteinskih receptora u ćelijskoj membrani. Ovi specijalizovani membranski mikrodomeni kompartmentalizuju ćelijske procese. Oni služe kao centari za formiranje signalnih molekula, utiču na membranski prenos fluida i razmenu proteina, kao i na regulaciju neurotransmisije. Lipidni splavovi su uređeniji i gušće pakovani nego okružujući dvosloj.Oni slobodno plutaju u ćelijskoj memebrani.

Osobine
-------

Prostor-popunjavajući modeli sfingomijelina (a) i holesterola (b).
Ključna razlika između lipidnog splava i ćelijske membrane je njihova kompozicija. Istraživanja su pokazala da lipidni splavovi generalno sadrže dva puta veću količinu holesterola nego okružujući dvosloj. Isto tako, lipidni splavovi su bogatiji u sfingolipidima poput sfingomijelina, čija koncentracija je tipično povišena za 50% u poređenju sa ćelijskom membranom. U suprotnosti s tim, nivoi fosfatidilholina su proporcionalno umanjeni, što rezultuje u sličnoj zastupljenosti holin-sadržavajućih lipida u splavovima i membrani. Holesterol preferentno interaguje, mada ne ekskluzivno, sa sfingolipidima zbog njihove strukture i zasićenosti ugljovodoničnih lanaca. Mada nisu svi fosfolipidi unutar splava zasićeni, hidrofobni lanci lipida sadržanih u splavu su u većoj meri zasićeni i gušće su pakovani od okružujućeg dvosloja.

Holesterol je dinamični "lepak" koji drži molekule splava zajedno. Usled krutosti sterolne grupe, holesterol se preferencijalno nalazi u lipidnim splavovima u kojima su acil lanci lipida krući i manjoj meri u tečnom stanju. Jedno važno svojstvo membranskih lipida je njihov amfipatični karakter. Amfipatički lipidi imaju polarnu, hidrofilnu čeonu grupu i nepolarni, hidrofobni region. Slika sa desne strane prikazuje obrnuti kupi-sličan oblik sfingomijelina, i kupi-sličan oblik holesterola na osnovu prostora zauzetog hidrofobnim i hidrofilnim regionima. Holesterol ima sposobnost pakovanja između lipida u splavu, čime služi kao molekulski umetak i popunjivač praznina između vezanih sfingolipida.

Rietveld & Simons su utvrdili vezu između lipidnih splavova i odsustva mešanja uređene (Lo faze) i (Ld ili Lα faze) neuređene tečne faze. Mada uzrok fenomena nije potpuno jasan, smatra se da nemešljivost minimizira slobodnu energiju između dve faze. Studije su pokazale da postoji razlika u debljini između lipidnih splavova i okružujuće membrane, što proizvodi hidrofobnu neravnotežu na granici faza. Ova visinska neravnoteža faza povećava liniju tenzije. To može da dovede do formiranja većih, i u većoj meri kružnih platformi splavova, da bi se minimizovao energetski trošak održavanja splavova u zasebnoj fazi. Drugi spontani događaji, kao što je zakrivljenost membrane i fuzija malih splavova u veće, mogu takođe da minimizuju liniju tenzije.

Vidi još
--------

* Ćelijska membrana
* Membranski protein
* Holesterol
* Sfingomijelin

Literatura
----------

1. ↑  Thomas S. Pais A.P. Casares S and Brumeanu T.D. (2004). „Analysis of lipid rafts in T cells". *Molecular Immunology* **41**: 399-409. [*mrtav link*]
2. ↑  Thomas S. Kumar R.S. and Brumeanu.T.D (2004). „Role of lipid rafts in T cell". *AITE* **52**: 215-224. [*mrtav link*]
3. 1 2 3  Korade, Zeljka (2008). „Lipid rafts, cholesterol, and the brain". *Neuropharmacology* **55**: 1265-273.
4. 1 2 3 4  {{cite journal |author=Pike, Linda J. |title=The Challenge of Lipid Rafts |journal=Journal of Lipid Research |issue=Oct |year=2008 |pages=1-17.
5. ↑  Simons, Kai, and Ehehalt, R. "Cholesterol, lipid rafts, and disease." The Journal of Clinical Invesigation 110 (2002): 597-603.
6. ↑  Jacques Fantini, Nicolas Garmy, Radhia Mahfoud and Nouara Yahi (2002). „Lipid rafts: structure, function and role in HIV, Alzheimer’s and prion diseases". *Exp. Rev. Mol. Med.*.
7. ↑  Fantini J, Garmy N, Mahfoud R, Yahi N (December 2002). „Lipid rafts: structure, function and role in HIV, Alzheimer's and prion diseases". *Expert Reviews in Molecular Medicine* **4** (27): 1–22. DOI:10.1017/S1462399402005392. PMID 14987385.
8. ↑  Rietveld A, Simons K (November 1998). „The differential miscibility of lipids as the basis for the formation of functional membrane rafts". *Biochim. Biophys. Acta* **1376** (3): 467–79. PMID 9805010.

Spoljašnje veze
---------------

* Lipidni splavovi, signalizacija i citoskeleton
* Lipidni splavovi Arhivirano 2009-01-30 na Wayback Machine-u
* MeSH *Lipid+Rafts,+Cell+Membrane*

| * p
* r
* u
Strukture ćelijskih membrana |
| --- |
| Membranski lipidi | 
* Lipidni dvosloj
* Fosfolipidi
* Proteolipidi
* Sfingolipidi
* Steroli

 |
| Membranski proteini | 
* Membranski glikoproteini
* Integralni membranski proteini/transmembranski protein
* Periferni membranski protein/Protein učvršćen u lipidu

 |
| Drugi | 
* Caveolae/Obložene jame
* Ćelijski sastavi
* Glikokaliks
* Lipidni splav/mikrodomeni
* Membranska kontaktna mesta
* Membranske nanocevi
* Mijelinske koricde
* Čvorovi Ranviera
* Jedarni ovoj
* Fikobilizomi
* Porozomi

 |
| *B memb: cead, trns (1A, 1C, 1F, 2A, 3A1, 3A2-3, 3D), othr* |